CELEX: 32014D0721
Language: et
Date: 2014-10-13 00:00:00
Title: 2014/721/EL: Nõukogu otsus, 13. oktoober 2014 , millega määratakse kindlaks Euroopa Liidu nimel riigihankekomitees võetav seisukoht, mis käsitleb Uus-Meremaa ühinemist läbivaadatud riigihankelepinguga

18.10.2014   
            
            
               ET
            
            
               Euroopa Liidu Teataja
            
            
               L 300/53
            
         NÕUKOGU OTSUS,
   13. oktoober 2014,
   millega määratakse kindlaks Euroopa Liidu nimel riigihankekomitees võetav seisukoht, mis käsitleb Uus-Meremaa ühinemist läbivaadatud riigihankelepinguga
   
      (2014/721/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               28. septembril 2012 esitas Uus-Meremaa taotluse ühinemiseks läbivaadatud riigihankelepinguga.
            
         
               (2)
            
            
               Uus-Meremaa kohustused seoses läbivaadatud riigihankelepingu reguleerimisalaga on esitatud lepingu lõplikus sõnastuses, mille Uus-Meremaa esitas läbivaadatud riigihankelepingu osalistele 21. juulil 2014.
            
         
               (3)
            
            
               Ehkki lepingu Uus-Meremaa-poolne sõnastus on põhjalik, ei hõlma leping kogu riigihangete turgu. Seetõttu on asjakohane kehtestada teatavad erandid, mis käsitlevad liidu kohustuste kohaldamist Uus-Meremaa suhtes. Nimetatud erandid, mis on kajastatud käesoleva otsuse lisas, saavad osaks Uus-Meremaa läbivaadatud riigihankelepinguga ühinemise tingimustest ning need on kajastatud riigihankekomitee otsuses Uus-Meremaa ühinemise kohta.
            
         
               (4)
            
            
               Uus-Meremaa ühinemine läbivaadatud riigihankelepinguga avaldab tõenäoliselt positiivset mõju rahvusvahelise riigihangete turu täiendavale avamisele.
            
         
               (5)
            
            
               Läbivaadatud riigihankelepingu artikli XXII lõikes 2 on sätestatud, et iga WTO liige võib ühineda läbivaadatud riigihankelepinguga tingimustel, milles peavad kokku leppima kõnealune liige ja lepinguosalised ning mis on märgitud riigihankekomitee otsuses.
            
         
               (6)
            
            
               Sellest tulenevalt on vaja määrata kindlaks seisukoht, mis võetakse riigihankekomitees liidu nimel seoses Uus-Meremaa ühinemisega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel riigihankekomitees võetav seisukoht on kiita Uus-Meremaa ühinemine läbivaadatud riigihankelepinguga heaks, võttes arvesse käesoleva otsuse lisas sätestatud eritingimusi.
   Artikkel 2
   Käesolev otsus jõustub selle vastuvõtmise kuupäeval.
   
      Luxembourg, 13. oktoober 2014
      
         
            Nõukogu nimel
         
         
            eesistuja
         
         M. MARTINA
      
   
   
      LISA
      ELi TINGIMUSED UUS-MEREMAA ÜHINEMISELE LÄBIVAADATUD RIIGIHANKELEPINGUGA (1)
      
      Uus-Meremaa ühinemisel läbivaadatud riigihankelepinguga loetakse Euroopa Liidu kohustusi käsitleva I liite 1. lisa 2. jao punkti 3 (ELi liikmesriikide keskvalitsuste tasandi hankijad) järgmiselt:
      
         
                     „3.
                  
                  
                     Ameerika Ühendriikide, Kanada, Jaapani, Hongkongi (Hiina), Singapuri, Korea, Armeenia, Taiwani, Penghu, Kinmeni ja Matsu omaette tolliterritooriumi ning Uus-Meremaa kaupade, teenuste, tarnijate ja teenuseosutajate puhul järgmiste tärniga märgistamata keskvalitsuste tasandi hankijate hanked.”
                  
               
      Uus-Meremaa ühinemisel läbivaadatud riigihankelepinguga lisatakse Euroopa Liidu kohustusi käsitleva I liite 2. lisa märkuste 1. märkuse alla punkti e järele järgmised punktid:
      
                  „f.
               
               
                  kohaliku tasandi hankijate hanked (Euroopa Parlamendi ja nõukogu määruse (EÜ) nr 1059/2003 (2) (muudetud redaktsioon) jaotuses NUTS 3 loetletud haldusüksuste ja väiksemate haldusüksuste hankijad) seoses Uus-Meremaa päritolu kaupade, teenuste, tarnijate ja teenuseosutajatega;
               
            
                  g.
               
               
                  määruse (EÜ) nr 1059/2003 (muudetud redaktsioon) jaotustes NUTS 1 ja NUTS 2 loetletud haldusüksuste hankijate hanked seoses Uus-Meremaa päritolu kaupade, teenuste, tarnijate ja teenuseosutajatega, kui nende hanked ei kuulu ELi käsitleva 3. lisa reguleerimisalasse.”
               
            Uus-Meremaa ühinemisel riigihankelepinguga lisatakse Euroopa Liidu kohustusi käsitleva I liite 3. lisa märkuste 6. märkuse alla punkti n järele järgmised punktid:
      
                  „o.
               
               
                  käesoleva lisaga hõlmatud joogivee tootmise, transpordi või jaotuse valdkonnas tegutsevate hankijate hanked seoses Uus-Meremaa tarnete, teenuste ja teenuseosutajatega;
               
            
                  p.
               
               
                  käesoleva lisaga hõlmatud lennujaamateenuste valdkonnas tegutsevate hankijate hanked seoses Uus-Meremaa tarnete, teenuste ja teenuseosutajatega;
               
            
                  q.
               
               
                  käesoleva lisaga hõlmatud meresadama- või siseveesadamateenuste või muude terminaliteenuste valdkonnas tegutsevate hankijate hanked, mis on seotud Uus-Meremaa tarnete, teenuste ja teenuseosutajatega;
               
            
                  r.
               
               
                  käesoleva lisaga hõlmatud valdkondades tegutsevate piirkondliku või kohaliku tasandi hankijate hanked, mis on seotud Uus-Meremaa tarnete, teenuste ja teenuseosutajatega, välja arvatud määruse (EÜ) nr 1059/2003 (muudetud redaktsioon) jaotustes NUTS 1 ja 2 loetletud haldusüksuste hankijate hanked linnaraudtee-, automaatsüsteemide, trammi-, trollibussi-, bussi- või kaabeltranspordi valdkonnas.”
               
            
         (1)  WTO sekretariaat muutis läbivaadatud riigihankelepingu osaliste kohustuste numeratsiooni kokkuleppel läbivaadatud riigihankelepingu osalistega. Käesolevas lisas kasutatud numeratsioon vastab WTO poolt läbivaadatud riigihankelepingu osalistele ametliku teatisega edastatud läbivaadatud riigihankelepingu osaliste kohustuste viimase tõestatud koopia numeratsioonile ja see on kättesaadav veebisaidil http://www.wto.org/english/tratop_e/gproc_e/gp_app_agree_e.htm#revisedGPA. ELT L 68, 7.3.2014, lk 2 avaldatud läbivaadatud riigihankelepingu osaliste kohustuste numeratsioon on aegunud.
      
         (2)  Euroopa Parlamendi ja nõukogu 26. mai 2003. aasta määrus (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS) (ELT L 154, 21.6.2003, lk 1).